       Z A P I S N I K

                      s 7. sjednice Vijeća Gradske  četvrti Stenjevec
održane 14. prosinca 2021. s početkom u 18,30 sati
u velikoj dvorani PU Susedgrad

Sjednicom predsjedava predsjednik VGČ Stenjevec Ivan Zelenić.
Evidentiranjem članova utvrđeno je da je nazočno  18 članova Vijeća. 
NAZOČNI : Slavica Bilić, Tin Dukanović, Natko Felbar, Goran Furdek, Davorka Horvat,Ivana Kukor, Ivica Marić, Hana Miljanić, Maja Mucko, Marijana Nodilo, Danijel Perić, Dubravka Rusan, Davor Stanković, Dina Vozab, Franjo Vrbić, Gabriela Tomazić, Sara Vučić, Ivan Zelenić, Marin Živković
NENAZOČNI: nema
OSTALI NAZOČNI: Kristina Starčević - voditeljica, Jadranka Gobac – stručna referentica
Predsjednik je pozdravio nazočne i otvorio raspravu o verifikaciji Zapisnika s 6. sjednice Vijeća Gradske četvrti Stenjevec.
Marijana Nodilo navela je da u točki 5. nedostaje Zaključak.
Predsjednik je predložio glasovanje o verifikaciji zapisnika s ispravkom. 
Konstatira se da je jednoglasno s 18 glasova „za“  verificiran Zapisnik sa 6. sjednice VGČ 
Stenjevec. 
Predsjednik je iznio prijedlog dnevnog reda sa slijedećom nadopunom:
· Prijedlog zaključka o postavljanju uzdignute plohe, Zagrebačka cesta između kbr.218 i 220 i

· Prijedlog zaključka o pojačanoj ophodnji i postavljanju javne rasvjete oko reciklažnog dvorišta Špansko, Ulica Dobriše Cesarića 2 a
Otvorio je raspravu. Nije bilo prijavljenih za raspravu. Predložio je usvajanje dnevnog reda. 
Konstatira se da je jednoglasno s 18 glasova „za“ usvojen slijedeći:

                              DNEVNI RED:
1. Prijedlog zaključka o predloženom voznom redu autobusne linije 107

2. Prijedlog zaključka o pojačanoj ophodnji prometnih redara u Ulici Vilima Korajca-Antuna Šoljana nakon ukidanja zone naplate parkiranja

3. Prijedlog zaključka o uklanjanju prometnog znaka u ulici Čepinski odvojak

4. Prijedlog zaključka o iscrtavanju pješačkog prijelaza, Trg Ivana Kukuljevića

5. Prijedlog zaključka o postavljanju uzdignute plohe, Zagrebačka cesta između kbr.218 i 220

6. Prijedlog zaključka- davanje mišljenja za zakup kč.br.2875 k.o.Stenjevec, Hrnetička ulica

7. Prijedlog zaključka o pojačanoj ophodnji i postavljanju javne rasvjete oko reciklažnog dvorišta Špansko, Ulica Dobriše Cesarića 2 a
8. Informacije, pitanja i prijedlozi
Točka 1. 
Prijedlog zaključka o predloženom voznom redu autobusne linije 107

Predsjednik je uvodno obrazložio prijedlog zaključka. Naveo je da je ZET dostavio prijedlog pojačanja voznog reda koji je napredak, ali nije ono što bi ta linija trebala biti. Tražit će se od ZET-a pojačanje linije na način da maksimalni interval između polazaka bude 30 minuta. 
Pročitao je prijedlog zaključka.

Otvorio je raspravu. Nije bilo prijavljenih za raspravu. Predsjednik je stavio prijedlog na glasovanje. 

Konstatira se da je jednoglasno s 18 glasova „za“ usvojen slijedeći: 

Z A K LJ U Č A K

Vijeće Gradske četvrti Stenjevec zahvaljuje na dostavljenom prijedlogu, koji ispunjava manji dio cilja inicijative u dijelu koji se odnosi na uvođenje cjelodnevne usluge. Vijeće ostaje pri svom zahtjevu da se osigura veća učestalost polazaka linije 107 u izvan vršnim satima te traži doradu prijedloga ZET-a na način da maksimalni interval bude 30 minuta između polazaka tijekom cijelog dana do 21h.

Vijeće smatra da se smanjenje zagušenosti individualnim automobilskim prometom ne može početi ostvarivati dok se ne ponudi pouzdana i dostojanstvena alternativa, a to je češće prometovanje autobusne linije koja povezuje krajnji istok s krajnjim zapadom grada.

Točka 2. 
Prijedlog zaključka o pojačanoj ophodnji prometnih redara u Ulici Vilima Korajca-Antuna Šoljana nakon ukidanja zone naplate parkiranja

Predsjednik je uvodno obrazložio prijedlog zaključka. 
Otvorio je raspravu. Nije bilo prijavljenih za raspravu. Predsjednik je predložio glasovanje o prijedlogu. 

Konstatira se da je jednoglasno s 18 glasova „za“ usvojen slijedeći:
Z A K LJ U Č A K

Vijeće Gradske četvrti Stenjevec zatražilo je ukidanje naplate parkiranja u ulicama Vilima Korajca i Antuna Šoljana u naselju Špansko, Mjesni odbor Špansko – sjever.

Iz tog razloga, nakon ukidanja zone naplate Vijeće traži pojačanu ophodnju prometnih redara u navedenim ulicama radi bolje organizacije i uvođenja reda na vanjskim parkirališnim mjestima.
Na sjednicu je došao Natko Felbar.
Točka 3.
Prijedlog zaključka o uklanjanju prometnog znaka u ulici Čepinski odvojak

Predsjednik Vijeća uvodno je obrazložio prijedlog akta. Otvorio je raspravu. 
Nije bilo prijavljenih za raspravu. Predsjednik je predložio glasovanje o prijedlogu. 

Konstatira se da je jednoglasno s 19 glasova „za“ usvojen slijedeći: 

Z A K LJ U Č A K

Vijeće Gradske četvrti Stenjevec traži od Gradskog ureda za prostorno uređenje, izgradnju Grada, graditeljstvo, komunalne poslove i promet, donošenje rješenja o uklanjanju znaka B39 ¨zabrana zaustavljanja i parkiranja¨ sa dopunskom pločom El6  ¨premještanje vozila¨ na početku ulice Čepinski odvojak.
O istome je Vaš ured već donio rješenje o uklanjanju, znak je bio uklonjen ali je ponovno postavljan bez traženja stanara kao ni Vijeća Mjesnog odbora Vrapče- jug i Vijeća Gradske četvrti Stenjevec.

Točka 4. 
Prijedlog zaključka o iscrtavanju pješačkog prijelaza, Trg Ivana Kukuljevića
Predsjednik Vijeća uvodno je obrazložio prijedlog akta. Otvorio je raspravu.

Nije bilo prijavljenih za raspravu. Predsjednik je predložio glasovanje o prijedlogu. 

Konstatira se da je jednoglasno s 19 glasova „za“ usvojen slijedeći:

Z A K LJ U Č A K

Vijeće Gradske četvrti Stenjevec traži od Gradskog ureda za prostorno uređenje, izgradnju Grada, graditeljstvo, komunalne poslove i promet, donošenje rješenja o upuštanju rubnjaka i iscrtavanju pješačkog prijelaza na Trgu Ivana Kukuljevića između kč.br. 4 i 5 (kod prolaza stambene zgrade prema pješačkoj stazi).

Točka 5. 
Prijedlog zaključka o postavljanju uzdignute plohe, Zagrebačka cesta između kbr.218 i 220
Predsjednik Vijeća uvodno je obrazložio prijedlog akta. Otvorio je raspravu.

Nije bilo prijavljenih za raspravu. Predsjednik je predložio glasovanje o prijedlogu. 

Konstatira se da je jednoglasno s 19 glasova „za“ usvojen slijedeći:

Z A K LJ U Č A K

Vijeće Gradske četvrti Stenjevec traži od Gradskog ureda za prostorno uređenje, izgradnju Grada, graditeljstvo, komunalne poslove i promet, donošenje rješenja o postavljanju uzdignute plohe s pješačkim prijelazom te postavljanje svjetlosne horizontalne i vertikalne signalizacije radi bolje preglednosti na Zagrebačkoj cesti (između kč.br. 218 i 220) kod mosta preko potoka.

Točka 6. 
Prijedlog zaključka- davanje mišljenja za zakup kč.br.2875 k.o.Stenjevec, Hrnetička ulica

Predsjednik Vijeća uvodno je obrazložio prijedlog akta. Otvorio je raspravu.

Nije bilo prijavljenih za raspravu. Predsjednik je predložio glasovanje o prijedlogu. 

Konstatira se da je jednoglasno s 19 glasova „za“ usvojen slijedeći:

Z A K LJ U Č A K

Vijeće Gradske četvrti Stenjevec nije suglasno da se zemljište k. č. 2875 i 2876/2        k.o. Stenjevec (Hrnetička ulica) proda putem javnog natječaja te smatramo da je isto potrebno zadržati u vlasništvu Grada Zagreba radi mogućih budućih planiranja radova, prema traženjima stanovnika Gradske četvrti Stenjevec.

Točka 7. 
Prijedlog zaključka o pojačanoj ophodnji i postavljanju javne rasvjete oko reciklažnog dvorišta Špansko, Ulica Dobriše Cesarića 2 a

Predsjednik je pročitao prijedlog zaključka i otvorio je raspravu o prijedlogu. 

U raspravi je sudjelovala Dina Vozab.

Predsjednik je zaključio raspravu i stavio prijedlog na glasovanje. 

Konstatira se da je jednoglasno s 19 glasova „za“ usvojen slijedeći: 

Z A K LJ U Č A K
Vijeće Gradske četvrti Stenjevec  zbog učestalih pritužbi građana i požara na divljim deponijima traži češću ophodnju komunalnog redarstva oko reciklažnog dvorišta Špansko, Ulica Dobriše Cesarića 2a.
Također, Vijeće gradske četvrti Stenjevec od Gradskog ureda za prostorno uređenje, izgradnju grada, graditeljstvo, komunalne poslove i promet traži postavljanje dodatne javne rasvjete u blizini reciklažnog dvorišta Špansko radi veće sigurnosti. 

Točka 8. 
Informacije, pitanja i prijedlozi

Marin Živković zatražio je slanje požurnice vezano uz zgradu na križanju Oranica i Ulice Ivane Brlić Mažuranić. 

Goran Furdek  također je zatražio slanje požurnice za upit u kojoj su fazi radovi vezani uz uređenje skate parka. 

Maja Mucko zatražila je da se uputi pitanje u Grad kad je rok za dovršetak javne rasvjete na pristupnom trgu na lokaciji za bazen.

Franjo Vrbić naveo je da bi i Grad Zagreba kao neke općine u Zagorju, trebao imati odluku po kojoj bi svaki vlasnik parcele istu trebao održavati čistom pa bi htio da se uputi pitanje zašto Grad Zagreb nema takvu odluku. 
U kratkoj raspravi konstatira se da Grad Zagreb ima Odluku o komunalnom redu i treba prijaviti zapuštene parcele komunalnom redarstvu. 

Ivana Kukor postavila je upit da li je stigao odgovor za prometnu regulaciju u ulici Nikše Pelegrinovića?

Kristina Starčević odgovorila je da odgovor nije stigao pa je potrebno  uputiti požurnicu. 

Predsjednik je zaključio sjednicu i poželio nazočnima sve najbolje uz predstojeće blagdane. 
Završeno u  19,00  sati.
Zapisničar:

Jadranka Gobac 
Predsjednik

   Vijeća Gradske četvrti Stenjevec
Ivan Zelenić 

